Forslag til RÅDETS FORORDNING (EF, EKSF, EURATOM) om ændring af vedtægten for tjenestemænd og ansættelsesvilkårene for de øvrige ansatte i De Europæiske Fællesskaber med hensyn til bestemmelserne om tilpasning af løn og om det midlertidige bidrag

BEGRUNDELSE

Den nuværende metode, som anvendes i forbindelse med den årlige tilpasning af EU-institutionernes personales løn (inkl. tillæg og pensioner) og det midlertidige bidrag, udløber den 30. juni 2001.

Hvis Kommissionen skulle fremsætte et forslag i år for at kunne indføre en ny metode i juli 2001, ville den på grund af de tidskrav, der er forbundet med de vedtægtsbestemte høringer, ikke kunne tage højde for resultaterne af reformen.

Eftersom der er en forbindelse mellem på den ene side lønninger og pensioner og på den anden side reformen, og det vil være forbundet med komplikationer at have to på hinanden følgende forhandlingsforløb, vil det for personalet og institutionerne være bedst at samle forhandlingerne, så de dækker både løn og pensioner og reformen.

Kommissionen foreslår derfor, at den nuværende løn- og pensionsordning forlænges med to år, og den forpligter sig til i december 2001 at forelægge Rådet et samlet forslag om ændring af personalevedtægten omfattende både reformen, den nye metode og den aktuarmæssige balance i pensionsordningen.

Ifølge nedenstående forslag forlænges den nuværende løntilpasningsmetode og det midlertidige bidrag, som ellers begge ville være udløbet den 30. juni 2001, således med to år.

2000/0231(CNS)

Forslag til

RÅDETS FORORDNING (EF, EKSF, EURATOM)

om ændring af vedtægten for tjenestemænd og ansættelsesvilkårene for de øvrige ansatte i De Europæiske Fællesskaber med hensyn til bestemmelserne om tilpasning af løn og om det midlertidige bidrag

RÅDET FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 283, stk. 1,

under henvisning til forordning (EØF, EKSF, Euratom) nr. 259/68 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber [1], senest ændret ved forordning (EF, EKSF, Euratom) nr. ... [2], særlig artikel 63, 64, 65, 65a og 82 i personalevedtægten, bilag XI til personalevedtægten og artikel 20, første afsnit, og artikel 64 i ansættelsesvilkårene,

[1] EFT L 56 af 4.3.1968, s. 1.

[2] EFT ...

under henvisning til forslag fremlagt af Kommissionen efter høring af Vedtægtsudvalget,

under henvisning til udtalelse fra Europa-Parlamentet [3],

[3] EFT C... og udtalelse fra ... (endnu ikke offentliggjort i De Europæiske Fællesskabers Tidende).

under henvisning til udtalelse fra Domstolen [4],

[4] EFT C ...

under henvisning til udtalelse fra Revisionsretten [5],

[5] EFT C ...

[under hensyntagen til rapporten fra Samrådsudvalget, som blev nedsat ved Rådets afgørelse af 23. juni 1981,] og

ud fra følgende betragtninger:

(1) I forlængelse af sin afgørelse af 20. marts 1972, 26. juni 1976 og 31. december 1981 indførte Rådet ved forordning (EF, EKSF, Euratom) nr. 3830/1991 og 3831/1991 [6] bilag XI i personalevedtægten, hvori det bekræfter og giver en nærmere definition af løntilpasningsmetoden, og artikel 66a, ifølge hvilken der indføres et midlertidigt bidrag, som fradrages den løn, der udbetales til tjenestemænd og øvrige ansatte ved Fællesskaberne.

[6] EFT L361 af 31.12.1991.

(2) Forholdet mellem EU-institutionerne og deres tjenestemænd og øvrige ansatte har således, hvad løntilpasningen angår, været baseret på aftaler, hvilket har været medvirkende til at undgå konflikter.

(3) Den nuværende metode og ordningen for det midlertidige bidrag udløber den 30. juni 2001, hvorimod Kommissionens forslag til Rådet om en revision af personalevedtægten som led i reformen er planlagt til december 2001.

(4) Hvis aftalen om metoden blev forlænget med to år, ville der ikke samtidig skulle gennemføres to sæt forhandlinger mellem institutionerne og deres personale, nemlig om reformen og om løn og pensioner.

(5) Vedtægten for tjenestemænd og ansættelsesvilkårene for de øvrige ansatte bør derfor ændres med henblik på forlængelse af gyldighedsperioden for løntilpasningsmetoden og det midlertidige bidrag -

UDSTEDT FØLGENDE FORORDNING:

Artikel 1

I artikel 66a, stk. 1, i vedtægten for tjenestemænd i De Europæiske Fællesskaber ændres "1. juli 2001" til "1. juli 2003".

I artikel 15, stk. 1, i bilag XI til vedtægten for tjenestemænd i De Europæiske Fællesskaber ændres "30. juni 2001" til "30. juni 2003".

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

[Den anvendes fra den 1. juli 2001.]

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

FINANSIERINGSOVERSIGT

Overslag over den virkning, det vil have for budgettet at forlænge den nuværende metode for tilpasning af løn og pensioner og ordningen med et midlertidigt bidrag, der ellers begge ville udløbe den 30. juni 2001, med to år.

De budgetmæssige virkninger af en sådan forlængelse er allerede medregnet i det foreløbige budgetforslag for 2001.

Overslag i mio. EUR for hvert år, lønnen skal tilpasses

>TABELPOSITION>

* Baseret på et skøn fra februar 2000 over den årlige tilpasning i 2001 (ca. 2%) og de budgetmæssige virkninger af den årlige tilpasning i 1999 (72 mio. EUR ved en tilpasning på 2,7%). Udgifterne for perioden fra juli 2002 til juni 2003 (111 mio. EUR) omfatter desuden de supplerende udgifter for perioden 2001-2002 (55 mio. EUR).

** Budgettet for 2000 ; artikel 403

Overslag i mio. EUR pr. regnskabsår

>TABELPOSITION>